Kehtetu alates 04.10.2016
See Euroopa standard määratleb EN 12566-1 või EN 12566-4 kohaselt reovee väikepuhastites, elanike arvu ja inimekvivalentide summa Σie 50 PT septiku heitvee puhastamiseks kasutatava tehases valmistatud teise astme puhasti nõuded, katsemeetodid, vastavuse hindamise ja märgistamise.
MÄRKUS Ekvivalentne septiku heitvesi võib tulla olemasolevatest septikutest.
See kehtib tehases valmistatud teise astme puhastile, milles kõik komponendid on pakendatud või kohapeal kokkupandavad ja komplektina ühe tootja poolt turule saadetud.
Tehases valmistatud teise astme puhasti koosneb ühest või mitmest betoonist, terasest, plastifitseerimata polüvinüülkloriidist (PVC-U), polüetüleenist (PE), klaasplast armeeritud polüestrist (GRP-UP), polüpropüleenist (PP), polüditsüklopentadieenist (PDCPD) valmistatud mahutist või elastsest lehtmaterjalist (PEHD, PP, PVC, EPDM) valmistatud konteinerist. Teisi tootja määratud komponente, nagu torud, pumbad ja filtermaterjal, peetakse puhasti osaks.
See standard sätestab tehases valmistatud teise astme puhastite jõudluse, mis on vajalik nende sobivuse kinnitamiseks lõppkasutuse tingimustes, millele on määratud katsemeetodid.
See standard kehtib kompaktsetele ja/või kohapeal kokkupandud teise astme puhastitele nende kasutamiseks maa peal (väljaspool hooneid) või kaevatuna maa sisse, kus nendele ei mõju sõidukite koormused.
See standard ei hõlma:
veepidavuseta teise astme puhasteid filtratsiooniga otse pinnasesse;
varuosade komplekte (vaata määratlus 3.7).